Па словах настаўніцы, камяні з’явіліся ў лясным масіве не проста так. Калі стаць спінай да крыжа, то непадалёк на паўночным захадзе знаходзіцца больш за сотню славянскіх курганоў Х—ХІІІ стагоддзяў. На паўночным усходзе — славянскае гарадзішча ХІІІ стагоддзя. У другім баку крыжа — таксама гарадзішча, а незвычайны беларускі стоўнхэндж — якраз паміж гэтымі помнікамі археалогіі. Лічыцца, што нашы продкі жылі на гарадзішчы, хавалі памерлых у курганах, а тут яны, адчуваючы набліжэнне смерці, замольвалі свае грахі.